Skemmtilegir Skotar

Ég ætla nú ekkert að tala um leikinn sem var í sjálfu sér hin bezta skemmtun. Heldur ætla ég að tala um þessa sérstöku pilsklæddu menn, sem voru eins og maurar á þúfu um allt, eftir leikinn. Þrátt fyrir sigur voru þeir frekar alvarlegir á svip, flestir, nema hugsanlega þeir sem höfðu fengið sér hvað mest af Loch Lomond fyrir leik. Þeir létu glaðhlakkalega og létu sig falla í þúfurnar umhverfis Þjóðarleikvanginn, dönsuðu og sungu. Ég verð að viðurkenna að mér finnst búningarnir þeirra flottir. Margir þeirra voru í stórglæsilegum jökkum og með fagurskreytt höfuðföt við Kiltin sín og sumir burðuðust meira að segja með sekkjapípur og reyndu margir að kreista úr þeim tónlist.

Það sem vakti samt mesta athygli mína var hegðun Skotanna, atferli og framkoma. Þeir brostu og veifuðu og heilsuðu Íslendingum með handabandi og þökkuðu þeim fyrir leikinn. Það var ekki til í þeim einhver hroki yfir sigrinum, þeir bara höfðu voða gaman af því að vera þarna og voru greinilega á leið í miðbæinn til að gleðjast enn meira.

Hversu kátir og glaðir þeir verða eftir fagnaðarlætin í fyrramálið er svo verra að spá um en - mér finnst Skotar skemmtilegir.

Bloggfærslan er alfarið á ábyrgð skrifanda en endurspeglar ekki á neinn hátt skoðanir eða afstöðu mbl.is, og Morgunblaðsins.

Fyrri ummæli:
Iss, að geta ekki unnið svona pilskellingingar í fótbolta. Ég er viss um að þeir ganga í kjólum heima hjá sér og hefðu tapað fyrir öllum öðrum en Íslendingum. Þeir ættu kannski séns í hekli eða pönnukökubakstri...

Þetta var annars bara létt grín, mér finnst skotarnir alveg yndislegir líka!

Skotarnir voru skemmtilegir og settu mikinn svip á pallanna.

Klukk

Ummæli:
Það eru nú til skemmtilegri myndir en þetta af skota í kilt

En gaman að lesa að hvað þeir voru kurteisir.

Verkefni: Tilfinning
Merking: Gleði